《和人杂咏六 其二》
宋代·卫宗武

穷秋菊荐香，小春梅破萼。时卉互芳菲，荣悴异今昨。

忆昔竞芳互，徵逐困吟酌。老去厌浮华，雅志在林壑。

浩歌太冲章，愿赴招隐约。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。